16. ΑΠΟΦΑΣΙΣ ΥΠΟΥΡΓΩΝ ΕΣΩΤΕΡΙΚΩΝ ΚΑΙ ΟΙΚΟΝΟΜΙΚΩΝ Αριθ. Σ. 15240 της 8/13 Δεκ. 1966 (ΦΕΚ Β' 749) Περί καθορισμού των κατατιθεμένων εις τους δήμους και τας κοινότητας στοιχείων υπό των παραγωγών και του τηρουμένου υπό των δήμων και κοινοτήτων βιβλίου δια τα πωλούμενα υπό των παραγωγών αγροτικά προϊόντα. Έχοντες υπ' όψει τας διατάξεις: α)του άρθρ. 57 του Κώδικος Φορολογικών Στοιχείων και β)του άρθρ. 5 του Ν.Δ. 4575/1966 "περί καταργήσεως της αμέσου ασφαλιστικής εισφοράς των αγροτών και τροποποιήσεως και συμπληρώσεως του Νόμ. 4169/1961 και άλλων τινών διατάξεων", αποφασίζομεν: 1.Ορίζομεν όπως τα από 1ης Ιαν. 1967 και εφεξής εκδιδόμενα, κατά τας διατάξεις των άρθρ. 24 και 25 του Κώδικος Φορολογικών Στοιχείων, τιμολόγια κλπ. επί χονδρικής πωλήσεως γεωργικών κλπ. προϊόντων και των εκ τούτων υποπροϊόντων αυτουσίων ή μετά προηγουμένην κατεργασίαν κλπ., περί ων το άρθρ. 3 του Ν.Δ. 4575/1966, εκδίδωνται εις τριπλούν. Ωσαύτως από της αυτής χρονολογίας, αι κατά τας διατάξεις του άρθρ. 30 του αυτού Κώδικος, εκδιδόμεναι, κατά περίπτωσιν, αποδείξεις παραλαβής, δελτία αποστολής και εκκαθαρίσεις επί πωλήσεως των αυτών ως άνω προϊόντων υπό τρίτου δια λογαριασμόν του παραγωγού, θα εκδίδωνται εις τριπλούν. Εις ας περιπτώσεις εκδότης των, περί ων ανωτέρω στοιχείων, τυγχάνει ο αγοραστής, τα δύο αντίτυπα του εκδιδομένου τιμολογίου κλπ. θα παραδίδωνται εις τον πωλητήν παραγωγόν και το τρίτον θα παραμένη εις το στέλεχος. Εάν εκδότης του σχετικού στοιχείου τυγχάνη ο πωλητής παραγωγός, το εν αντίτυπον τούτου παραδίδεται εις τον αγοραστήν και τα δύο παραμένωσιν εις τον πωλητήν παραγωγόν. 2.Ο πωλητής των, περί ων η προηγουμένη παράγραφος προϊόντων, παραγωγός υποχρεούται, δια τα από 1ης Ιαν. 1967 και εφεξής χονδρικώς πωλούμενα προϊόντα του, να καταθέτη εις τον δικαιούχον της, κατά το άρθρ. 3 του Ν.Δ. 4575/1966, εισφοράς δήμον ή κοινότητα τον εν αντίτυπον του εκδοθέντος τιμολογίου αγοράς ή τιμολογίου πωλήσεως ή εκκαθαρίσεως και το εν αντίτυπον της εκδοθείσης αποδείξεως παραλαβής ή ζυγολογίου ή δελτίου αποστολής. Η κατάθεσις εις τον δήμον ή κοινότητα των κατά τα ανωτέρω στοιχείων γίνεται το βραδύτερον εντός 10 ημερών από της εκδόσεώς των, προκειμένου δε  περί παραγωγών μη κατοικούντων εις την περιφέρειαν του δικαιούχου της εισφοράς δήμου ή κοινότητος, εντός 20 ημερών από της εκδόσεως των στοιχείων τούτων. 3.Ο δήμος ή η κοινότης υποχρεούται από 1ης Ιαν. 1967 και εφεξής να τηρή ηριθμημένον διπλότυπον βιβλίον εις διακεκριμένας δια το πρώτον και δεύτερον εξάμηνον εκάστου έτους μερίδας κατά πωλητήν παραγωγόν, εις το οποίον θα καταχωρώνται: α)το ονοματεπώνυμον και η διεύθυνσις του πωλητού παραγωγού και του αγοραστού ή του τρίτου προς ον αποστέλλονται προϊόντα προς πώλησιν δια λογαριασμόν του παραγωγού, η ημερομηνία της πωλήσεως ή της αποστολής, ο αριθμός του τιμολογίου ή της εκκαθαρίσεως και ο αριθμός της αποδείξεως παραλαβής ή του ζυγολογίου ή του δελτίου αποστολής, γ)το είδος, η ποσότης, η τιμή και το αντίτιμον του πωληθέντος προϊόντος. Το βιβλίον τούτο, προ πάσης χρησιμοποιήσεώς του, θεωρείται υπό του αρμοδίου Νομάρχου. Η θεώρησις γίνεται κατά φύλλον, εις δε την τελευταίαν σελίδα του βιβλίου ενεργείται πράξις θεωρήσεως, περιέχουσα το όνομα του δήμου ή της κοινότητος, τον αριθμόν των σελίδων του βιβλίου και την ημερομηνίαν της θεωρήσεως. Το εν αντίτυπον εκάστης των μερίδων του βιβλίου τούτου αποστέλλεται εις τον αρμόδιον Οικον. Έφορον εντός των μηνών Φεβρουαρίου και Αυγούστου εκάστου έτους, μετά διπλοτύπου συγκεντρωτικής καταστάσεως, περιλαμβανούσης τον δήμον ή την κοινότητα, το εξάμηνον το οποίον αφορά αύτη και τον συνολικόν αριθμόν των αποστελλομένων μερίδων. Η παρούσα δημοσιευθήτω δια της Εφημερίδος της Κυβερνήσεως. 